**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 27 iulie 2023**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 375/2023.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Crăciunescu Diana, Erhan-Vicol Daniela, Niță Luminița, Țîmpău Erzilia, Erhan Andrei, Latiș Mihai, Latiș Mihaela, Axanti-Coca Mihaela și Olcu Nicoleta.

Şedinţa este deschisă de doamna consilier local Flutur Florica, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 18 consilieri locali; lipsește motivat domnul consilier local Iftime Alin, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 19.07.2023.

2.Proiect de hotărâre numărul 95/10.07.2023 privind alegerea președintelui de ședință al Consiliului Local al municipiului Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția administrație publică și Compartiment juridic.

3.Proiect de hotărâre numărul 96/10.07.2023 cu privire la aprobarea modalităților de valorificare a unui volum brut de masă lemnoasă de 1980.32 mc, din proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

4.Proiect de hotărâre numărul 97/10.07.2023 pentru modificarea anexei numărul 1 la Hotărârea Consiliului Local nr. 54/27.04.2023 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 98/10.07.2023 privind modificarea articolului 53 si a punctului 5 din Anexa nr. 2 la Regulamentul privind îndrumarea și coordonarea asociațiilor de proprietari din municipiul Câmpulung Moldovenesc aprobat prin Hotărârea Consiliului Local al municipiului Câmpulung Moldovenesc nr. 16 din 28.01.2021.

Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism și Compartiment juridic.

6.Proiect de hotărâre numărul 99/10.07.2023 privind organizarea de către municipiul Câmpulung Moldovenesc a Adunării Generale a Secretarilor generali de municipii din România, în perioada 3-6 octombrie 2023.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică, Centrul Național de Informare și Promovare Turistică și Compartiment juridic.

7.Proiect de hotărâre numărul 100/10.07.2023 privind aprobarea acordului de parteneriat între municipiul Câmpulung Moldovenesc și Comuna Cumpăna, județul Constanța, în vederea organizării Taberei de vară pentru elevii cu rezultate deosebite obținute în anul școlar 2022-2023.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică, Compartiment juridic și Centrul Național de Informare și Promovare Turistică.

8.Proiect de hotărâre numărul 101/10.07.2023 privind aprobarea deplasării unei delegaţii a municipiului Câmpulung Moldovenesc la Karmiel-Israel, în perioada 30 iulie - 05 august 2023, în vederea participării la Festivalul de Dans din Karmiel.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică, Compartiment juridic și Centrul Național de Informare și Promovare Turistică.

9.Proiect de hotărâre numărul 103/21.07.2023 cu privire la aprobarea Planului Urbanistic Zonal ,,Bază de agrement acvatic Câmpulung Moldovenesc”.

Inițiator: Primarul municipiului.

Aviz comisii: Comisia urbanism.

Raport de specialitate: Direcția tehnică și urbanism și Compartiment juridic.

10.Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului I 2023, înregistrat la nr. 25398 din 07.07.2023.

11.Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul I 2023, înregistrat la nr. 25629 din 10.07.2023.

12.Adresele Instituției Prefectului – Județul Suceava nr. 7050/10/3/2023, 7929/10/3/2023, 6373/10/3/2023 și 8329/10/3/2023.

13.Solicitarea domnului Niga Florin și doamnei Niga Mihaela, însoțită de punctul de vedere al Direcției tehnice și urbanism nr. 23960/05.07.2023.

14.Solicitarea domnului Robu Gheorghe, însoțită de punctul de vedere al Direcției tehnice și urbanism nr. 25807/12.07.2023.

15.Solicitarea S.C. FRITEHNIC S.R.L. nr. 583/06.07.2023, însoțită de referatul Direcției poliție locală și Direcției economice nr. 23960/05.07.2023.

16.Cererea S.C. FLORCONSTRUCT S.R.L. nr. 1286/22.06.2023, însoțită de referatul Compartimentului juridic nr. 23625/17.07.2023

17.Situație lunară privind activitățile realizate de persoanele beneficiare de ajutor social, conform planului de acțiuni în luna iunie 2023, înregistrată la nr. 24324 din 30.06.2023.

18.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Nu sunt.

Se supune la vot ordinea de zi. Se votează cu 18 voturi ,,pentru”.

D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Nu sunt.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 19.07.2023).**

Nu sunt obiecţii.

Se supune la vot. Se votează cu 17 voturi „pentru”. Nu votează dl. consilier local Maftean.

**Se trece la punctul 2 de pe ordinea de zi (Proiect de hotărâre numărul 95/10.07.2023 privind alegerea președintelui de ședință al Consiliului Local al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții/propuneri:

D-na. consilier local Alvirescu – propun ca președinte de ședință pentru următoarele 3 luni pe dl. consilier local Berențan Corneliu - Petru.

Nu sunt alte propuneri.

Se supune la vot proiectul de hotărâre cu propunerea d-nei consilier local Alvirescu Ioana. Se votează cu 18 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 96/10.07.2023 cu privire la aprobarea modalităților de valorificare a unui volum brut de masă lemnoasă de 1980.32 mc, din proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcție tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 97/10.07.2023 pentru modificarea anexei numărul 1 la Hotărârea Consiliului Local nr. 54/27.04.2023 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcție tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru” și 2 ,,abțineri” (d-na. consilier Cocuța-Piticari și dl. consilier Sologiuc).

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 98/10.07.2023 privind modificarea articolului 53 si a punctului 5 din Anexa nr. 2 la Regulamentul privind îndrumarea și coordonarea asociațiilor de proprietari din municipiul Câmpulung Moldovenesc aprobat prin Hotărârea Consiliului Local al municipiului Câmpulung Moldovenesc nr. 16 din 28.01.2021).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Dl. primar - retrag proiectul de hotărâre, întrucât sunt necesare mai multe modificări la această hotărâre și proiectul de hotârâre va fi introdus pe ordinea de zi a ședinței ordinare de luna viitoare.

Proiectul de hotărâre a fost retras.

**Se trece la punctul 6 de pe ordinea de zi (Proiect de hotărâre numărul 99/10.07.2023 privind organizarea de către municipiul Câmpulung Moldovenesc a Adunării Generale a Secretarilor generali de municipii din România, în perioada 3-6 octombrie 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Centrului Național de Informare și Promovarea Turistică și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru” și 2 ,,abțineri”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 100/10.07.2023 privind aprobarea acordului de parteneriat între municipiul Câmpulung Moldovenesc și Comuna Cumpăna, județul Constanța, în vederea organizării Taberei de vară pentru elevii cu rezultate deosebite obținute în anul școlar 2022-2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Centrului Național de Informare și Promovarea Turistică și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”. Nu votează d-na. consilier local Flutur Florica.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 101/10.07.2023 privind aprobarea deplasării unei delegaţii a municipiului Câmpulung Moldovenesc la Karmiel-Israel, în perioada 30 iulie - 05 august 2023, în vederea participării la Festivalul de Dans din Karmiel).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Centrului Național de Informare și Promovarea Turistică și raportul de specialitate al Compartimentului juridic.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Discuții:

D-na. secretar general – aștept lista de la dvs., în funcție de semnături depinde procedura de vot.

D-na. președinte de ședință – la acest proiect vom avea vot secret.

Se supune la vot secret proiectul de hotărâre. Se votează cu 16 voturi ,,pentru” și 2 ,,abțineri”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 103/21.07.2023 cu privire la aprobarea Planului Urbanistic Zonal ,,Bază de agrement acvatic Câmpulung Moldovenesc”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 2 avizează favorabil proiectul de hotărâre.

Discuții:

Dl. consilier local Sologiuc – mă așteptam să văd mai multe atracții turistice la pârtie, nu un proiect pentru bază de agrement. Suntem o zonă de munte și trebuie să atragem turiștii la pârtie.

Dl. consilier local Boicu Alin – pe de o parte colegul are dreptate, dar în același timp trebuie să avem în vedere că este o investiție complementară pentru pârtia de schi. Sunt multe stațiuni cu pârtii de schi care au și centre spa, centre acvatice. Într-adevăr are dreptate, trebuie să dezvoltăm și activitatea de la pârtie, este principala atracție turistică în momentul de față. Eu cred că ambele sunt benefice pentru dezvoltarea comunității.

Dl. primar – ați fost informați că vom scoate la licitație publică anumite investiții la pârtie. Sunt anumite proceduri care trebuiesc respectate. E ușor de comentat, dar toate se fac etapizat.

Dl. consilier local Sologiuc – de 7 ani de când este pârtia, nu am văzut nicio investiție pentru a atrage turiști vara. Pe timp de vară erau bune acele triciclete cu care se poate coborâ pe pârtie, este o investiție cu puțini bani. A mai trecut o vară și nu s-a făcut nimic pentru a atrage turiștii. Referitor la tiroliană cu siguranță nu va fi vara aceasta.

Dl. consilier local Varvaroi – în primul rând există un regulament care trebuie respectat, indiferent dacă se vorbește prin ridicarea mâinii sau se vorbește prin solicitarea dreptului la microfon. Conform regulamentului pe care l-am votat, este permisă o singură intervenție, au fost 2 intervenții, dar nici una nu a fost legată de acest proiect. Orice investiție în oraș este binevenită, le vom susține pe toate.

Dl. consilier local Macovei – are dreptate dl. consilier Varvaroi. Acest proiect este binevenit, este pentru a atrage turiștii vara. Observ că unii turiști sunt atrași de orașul nostru.

Dl. primar – observ că în ședințele online, dl. consilier Sologiuc este foarte activ, în rest deloc. Sunteți consilier, de ce nu inițiați un proiect? Nu v-am văzut la nicio activitate culturală organizată de primărie.

Se supune la vot proiectul de hotărâre. Se votează cu 16 voturi ,,pentru” și 2 ,,abțineri” (dl. consilier Cocuța-Piticari și dl. Sologiuc).

Hotărârea a fost adoptată.

**Se trece la punctul 10 de pe ordinea de zi (Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului I 2023, înregistrat la nr. 25398 din 07.07.2023).**

Nu sunt discuții.

**Se trece la punctul 11 de pe ordinea de zi (Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul I 2023, înregistrat la nr. 25629 din 10.07.2023).**

Nu sunt discuții.

**Se trece la punctul 12 de pe ordinea de zi (Adresele Instituției Prefectului – Județul Suceava nr. 7050/10/3/2023, 7929/10/3/2023, 6373/10/3/2023 și 8329/10/3/2023).**

Discuții:

D-na. președinte de ședință – Instituția Prefectului ne validează legalitatea hotărârilor de Consiliu și ne informează că nu au fost formulate acțiuni în contencios administrativ.

**Se trece la punctul 13 de pe ordinea de zi (Solicitarea domnului Niga Florin și doamnei Niga Mihaela, însoțită de punctul de vedere al Direcției tehnice și urbanism nr. 23960/05.07.2023).**

Discuții:

Dl. consilier local Boicu Alin – observ că petenții solicită aprobarea cumpărării unei suprafețe de 200 mp dintr-o suprafață mai mare întabulată pe municipiu. În documentația atașată nu am văzut exact unde sunt poziționați cei 200 mp. Ar fi util pe viitor ca la astfel de solicitări să avem o schiță care să ne arate clar unde este suprafața solicitată, pentru a vedea dacă există potential pentru altă dezvoltare.

Dl. consilier local Moroșan – propun ca pe viitor să stabilim un regulament pentru vânzarea terenurilor, să stabilim o limită de suprafață, niște criterii care să fie transparente/clare pentru a nu creea precedente prin aceste vânzări. În ultimul timp primăria numai vinde terenuri, ci cumpără, dar în această situație acest teren nu reprezintă un interes pentru noi. Acum ne bazăm pe punctul de vedere, dar pe viitor ar trebui niște planuri sau schițe.

D-na. președinte de ședință – dă cuvântul d-nei director Istrate.

D-na.director Istrate – pe viitor vom ține cont de solicitările dvs. și vom complete cu planuri de situație. Acel teren a fost atribuit în baza lg. 15, este o suprafață lângă o fundătură.

D-na. președinte de ședință – are dreptate dl. consilier Moroșan. Ar trebui niște criterii, deoarece cetățenii o să-și pună întrebarea de ce unii au dreptul să cumpere și alții nu.

Dl. consilier local Sologiuc – observ de pe Google Maps că acel teren este în jurul casei.

D-na. director Istrate – vom completa cu planuri/situații.

D-na. secretar general – colegii mei, în punctul de vedere au explicat că nu poate fi vorba de o vânzare directă, ci de posibilitatea unei vânzări prin licitație, dar asta nu înseamnă că vânzarea este obligatorie. După însușirea punctului de vedere, va urma un proiect de hotărâre pe care dvs. îl aprobați sau nu-l aprobați.

D-na. președinte de ședință – solicităm completare documentație.

**Se trece la punctul 14 de pe ordinea de zi (Solicitarea domnului Robu Gheorghe, însoțită de punctul de vedere al Direcției tehnice și urbanism nr. 25807/12.07.2023).**

Nu sunt discuții.

D-na președinte de ședință – trebuie să ne însușim punctul de vedere.

Se supune la vot punctul de vedere. Se votează cu 15 voturi ,,pentru” 1 vot ,,împotrivă” (dl. consilier Cîrmaci) și 2 ,,abțineri” (dl. consilier Boicu Alin și dl. consilier Boicu Bogdan).

**Se trece la punctul 15 de pe ordinea de zi (Solicitarea S.C. FRITEHNIC S.R.L. nr. 583/06.07.2023, însoțită de referatul Direcției poliție locală și Direcției economice nr. 23960/05.07.2023).**

Discuții:

Dl. consilier local Moroșan – punctul de vedere mi-l însușesc, deoarece cunosc și alte detalii, remarc că este cam scurt și cam simplist formulat. Cu siguranță firma ne va propune periodic creșteri de tarife și de acea ar trebui ca răspunsul să fie foarte la obiect și cu foarte multă precizie formulat la fiecare argument al lor. Noi știm că a crescut prețul la combustibil, dar de ceva timp prețul a dat înapoi. Observ în solicitarea lor și scăderi de tarife, dar am remarcat și creșteri foarte mari chiar de 8 ori mai mari, ei ar trebui să vină cu justificări bine întemeiate. Îmi aduc aminte că în cadrul unei ședințe am solicitat să scadă tariful la reciclabile pentru a stimula cetățenii să selecteze deșeurile reciclabile de deșeurile menajere, respectiv fracția umedă, nu văd această propunere în solicitarea lor. Trebuie popularizat mai intens modul de reciclare, foarte puțină lume știe cum să selecteze deșeurile reciclabile de cele menajere.

D-na. președinte de ședință – din câte știu, firma a transmis cetățenilor o broșură cu privire la modul de selecție a deșeurilor.

Dl. consilier local Boicu Alin – în principiu sunt de acord cu cele spuse de dl. consilier Moroșan. Consider că punctul de vedere putea să fie mai amplu, l-am văzut doar ca pe un rezumat al tarifelor, fără o argumentație juridică din care să rezulte cât de întemeiate sunt solicitările lor. Tarifele pe care le propune ei sunt extraordinar de mari. E adevărat că avem inflație, a crescut salariu minim, deci clar au crescut cheltuielile operatorului, dar trebuie să-și gestioneze probabil mult mai bine afacerea, nu doar să solicite măriri de prețuri.

Dl. consilier local Varvaroi – punctul de vedere e destul de subțirel și nu a cuprins niciun element economic. Orice solicitare de mărire de tarif trebuie să fie evidențiată cu argumente juridice. Răspunsul consiliului local ar trebui să sune ca o solicitare prin care firma să justifice creșterea tarifelor din punct de vedere economic. Eu cred că juriștii din primărie ar trebui să vină cu un punct de vedere din care să reiasă dacă solicitarea se încadrează sau nu se încadrează în contractul semnat.

D-na. președinte de ședință – dă cuvântul d-nei Olcu.

D-na. Olcu – detaliază punctul de vedere. În luna iunie am avut un control de la ANRSC Botoșani și ne-au dat anumite măsuri de făcut. Detaliază măsurile. Pentru a răspunde în termen la ANRS trebuie să știu punctul dvs. de vedere. Luna viitoare va fi un proiect de hotarare pentru a rezolva această problemă.

D-na. președinte de ședință – Consiliul local este împotriva acestor măriri foarte mari. Am convingerea că în viitor va avea loc o întâlnire între societate și reprezentanții primăriei pentru a ajunge la un acord.

D-na. secretar general – compartimentul de specialitate a făcut o prezentare, practic nu a fost un punct de vedere cu propuneri care să poată fi însușite, ci a fost prezentată situația cu prețurile vechi și prețurile noi, în ideea ca dvs. să hotărâți care prețuri vor crește și care vor scădea. Eu consider că în ședință este complicat să dezbateți și să decideți. În consecință doamna președinte a propus să fie o întâlnire între salariații primăriei și Fritehnic, să ajungă cumva la o înțelegere pentru că proiectul de hotărâre va trebui întocmit cel puțin cu prețurile noi și cu activitățile care ne-au fost impuse de ANRSC.

Dl. consilier local Paziuc – ar fi util să avem o statistică și de la celelalte orașe ca să vedem de la ce tarife se pleacă.

Dl. consilier local Macovei – sunt tarife prea mari, eu nu sunt de acord, nu vreau să-mi bată cetățenii obrazul.

D-na. președinte de ședință – poate ar fi util ca la acea întâlnire să fie desemnați și consilieri locali care să-și exprime punctul de vedere.

Dl. consilier local Moroșan – noi nu suntem specialiști, noi ne formulăm niște păreri după punctul de vedere ale compartimentul de specialitate. Poate că unele măriri sunt justificate, însă unele sunt foarte foarte mari.

**Se trece la punctul 16 de pe ordinea de zi (Cererea S.C. FLORCONSTRUCT S.R.L. nr. 1286/22.06.2023, însoțită de referatul Compartimentului juridic nr. 23625/17.07.2023).**

Discuții:

D-na. președinte de ședință – referatul comparatimentului juridic precizează foarte clar că acest contract nu poate fi reziliat, deoarece pe acel teren se află construcții ale societății.

D-na președinte de ședință – trebuie să ne însușim punctul de vedere.

Se supune la vot punctul de vedere. Se votează cu 18 voturi ,,pentru”.

**Se trece la punctul 17 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna iunie 2023, înregistrată la nr. 24324 din 30.06.2023).**

Nu sunt discuții.

**Se trece la punctul 18 de pe ordinea de zi(Diverse):**

Discuții:

Dl. consilier local Boicu Alin – informează că cetățenii de pe str. Valea Caselor nu au energie electrică. Au fost branșați la transformatorul unei persoane juridice, dar nu s-au plătit la timp facturile și li s-a sistat energia electrică. Ar trebui să facem anumite demersuri în acest sens. Detaliază pe scurt situația rezultatelor de la liceele din oraș în urma probelor de bacalaureat. Municipalitatea a investit masiv în ultimii ani în bazele materiale ale unităților de învățământ, sunt modernizate mare parte dintre ele, va trebui să găsim metode pentru a investi și în resursa umană pentru a avea rezultate mai bune. Avem directori buni care au schimbat fața unității de învățământ din punct de vedere al infrastructurii, dar trebuie să facem ceva pentru a îmbunătăți și rezultatele.

D-na. președinte de ședință – aceste rezultate sunt și datorită metodologiei, cadrele didactice depun eforturi mari pentru a obține rezultate cât mai bune.

Dl. consilier local Macovei – cetățenii vor să aibă afișat programul exact de funcționare a autobuzelor. Ar dori ca ultimul autobuz din Capu Satului să fie la ora 2200.

Dl. consilier local Macovei citește raportul privind deplasarea Grupului vocal instrumental ,,Piatra Șoimului” la Festivalul Internațional ,,Întâlniri Bucovinene” din Polonia și Ucraina. Oficialitățile prezente au adus mulțumiri cordiale municipalității câmpulungene pentru sprijinul acordat în aceste clipe grele prin care trece poporul ucrainean. Domnul Kovalschi a remarcat că festivalul care s-a desfășurat la noi în oraș a fost ce-a mai reușită ediție. Felicitări domnule primar, felicitări tuturor celor care s-au implicat.

Dl. consilier local Cîrmaci – în ultimul timp avem parte de fenomene extreme, sunt unele străzi care sunt foarte afectate de inundații și vă rog să se pună pietriș și să se desfunde șanțurile. Referitor la festival, a fost cea mai reușită ediție, este meritul organizatorilor.

Dl. consilier local Moroșan – educația și învățământul este problema nr. 1 cu care se confruntă societatea. Noi am investit în școli, dar cadrele didactice ar trebui să ne comunice ce este necesar să mai facem noi pentru a îmbunătăți această problemă, în ce ar trebui să investim pentru a nu avea rezultate așa slabe. Propun ca la fiecare sfârșit de an școlar să ne fie prezentată de la școli o situație/statistică cu privire la rezultatele bacalaureatului, evaluării naționale, mediilor și a abandonului școlar pentru a vedea și noi situația exactă. Felicită organizatorii pentru ediția din acest an a festivalului. Felicită conducerea primăriei pentru investiția care a fost implementată în sala de ședință, vot electronic și sistem de transmisie online. Îndeamnă cetățenii să descarce aplicațiile pe care le-a implementat primăria pentru a fi un dialog ușor între primărie și cetățean.

Dl. consilier local Sologiuc – invită consilieri locali la evenimentul ce va avea loc în acest weekend și la evenimentul din 12-13 august Hard Enduro.

Dl. consilier local Maftean – ce se mai întâmplă cu investiția apă și canal?

Dl. primar – sunt anumite proceduri de respectat, investiția este în termen. ACET coordonează investiția, au preconizat că la sfârșitul lunii august vor începe lucrările.

Dl. consilier local Berențan – de ce străzi este vorba, dl. consilier Cîrmaci?

Dl. consilier local Cîrmaci – Pârâul Corlățeni, Cucului și I.L.Caragiale.

D-na. președinte de ședință – la ședința trecută am alocat bani pentru refacerea acoperișului de la șc. Bogdan Vodă, va fi reabilitat conform proiectului actual ori se va pune tablă nouă? Ar trebui să păstrăm la școli arhitectura veche, ca cei de după noi să vadă cum au arătat acele școli și ce importanță au avut.

Dl. primar – acoperișul va fi înlocuit cu tablă nouă. Noi am luat în calcul să păstrăm arhitectura, dar specialiștii au considerat că trebuie înlocuită. Detaliază investițiile din oraș. Datorită schimbărilor climatice, îndemn cetățenii să-și asigure locuințele și bunurile.

Nemaifiind alte probleme, doamna preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1345.

**PREŞEDINTE DE ŞEDINŢĂ, SECRETAR GENERAL,**

**Flutur Florica Erhan Rodica**

**Întocmit,**

Ropcean Luminița Georgeta